41 વર્ષની મસિહ હાલમાં ન્યૂ યોર્કમાં રહે છે. નિરાશ્રિત તરીકે છે અને હજી સુધી તેને અમેરિકન પાસપોર્ટ મળ્યો નથી. તે કહે છે કે હું માત્ર 19 વર્ષની હતી અને જેલમાં રહેવા માગતી નહોતી એટલે કબૂલાત કરી લીધી હતી. મદિહનો ડાન્સનો વિડિયો અને તેની કબૂલાત બંને તેણે જોયા. પોતાની જેવી સ્થિતિમાંથી તે પસાર થઈ હશે તે વાત તે સમજી શકી છે. તેના કરતાંય તેને વધુ આઘાત લાગ્યો હતો, પોતાની બહેનની ઇરાનની ટીવી પરની કબૂલાતને કારણે. ઇરાનની સરકાર મસિહને બદનામ કરવાની કોઈ તક છોડતી નથી અને તેની પાછળ પડી ગઈ છે. તેનું કારણ પણ છે, કેમ કે મસિહ અમેરિકામાં બેઠા બેઠા સતત ઇરાન વિરુદ્ધ ઝુંબેશ ચલાવે છે. ગયા મહિને જ મસિહની બહેનને ઇરાનની ટીવી પર રજૂ કરવામાં આવી હતી. તેને ફરજ પાડવામાં આવી હતી કે પોતાની બહેન વિરુદ્ધ બોલે.